Dovre Group Oyj Sisäpiiritieto 2.8.2022 klo 19.00

### **Positiivinen tulosvaroitus: Dovre Group Oyj nostaa liikevaihto- ja liikevoitto-ohjeistustaan**

**Dovre Group Oyj nostaa liikevaihto- ja liikevoitto-ohjeistustaan vuodelle 2022**:

**Uusi ohjeistus vuodelle 2022:** Dovren liikevaihdon vuonna 2022 odotetaan olevan yli 185 miljoonaa euroa ja liikevoiton (EBIT) välillä 6,5 – 7,5 miljoonaa euroa.

**Vanha ohjeistus vuodelle 2022:** (julkaistu ensimmäisen kerran 24.2.2022): Dovre Groupin liikevaihdon vuonna 2022 arvioidaan olevan yli 165 miljoonaa euroa (2021: 142,7 miljoonaa euroa). Liikevoiton (EBIT) arvioidaan olevan parempi kuin edellisenä vuonna (2021: 6,1 miljoonaa euroa).

Ohjeistuksen noston syynä on se, että Dovren palveluiden kysynnän odotetaan jatkuvan hyvänä vuoden toisella puoliskolla.

Dovre Group julkaisee puolivuosikatsauksensa (1.1. – 30.6.2022) 18.8.2022. Hiljaisen jakson vuoksi yhtiö ei kommentoi tätä tiedotetta enempää.

***Dovre Group*** *on kansainvälisesti toimiva projektihenkilöstön ja -johtamisen palvelutoimittaja. Dovre Group -konsernin liiketoimintaryhmät ovat Projektihenkilöstö, Konsultointi ja Uusiutuva energia. Konsernilla on toimipisteet Kanadassa, Norjassa, Singaporessa, Suomessa ja Yhdysvalloissa. Maailmanlaajuisesti konsernissa toimii yli 800 henkilöä. Dovre Group Oyj on listattu Nasdaq Helsingissä (tunnus: DOV1V).*

JAKELU:  
Nasdaq Helsinki  
Keskeiset tiedotusvälineet  
[www.dovregroup.com](http://www.dovregroup.com)